text: 韓上，河南河南府盧氏縣人。生平.萬曆三十七年癸丑科進士，未任官。家族.妻亢氏，夫死，堅貞苦節，顧子存生，巡按梁匾其門曰“矢志和熊”。孫女韓氏，邑庠生常震之妻，賦性清淑，頗識文字，治家嚴肅，雖甑口細務，俱有條理。布衣糲食，常念物力維艱，淳淳訓誡相夫子。拯急救苦，全活甚眾。以繼先人之志，課督子弟。時值烽煙流離，而誦讀之聲不輟。子伯讓、仲讓等六人成名者五人，孫廷璟、廷珄等二十一人，曾孫基、湛等二十七人，及見玄孫懷仁、家騂二人，高壽九十有九，邑令旌其門曰：“德壽並茂”。
metadata: erhwenkuo/wikipedia-zhtw
metadata: 韓上
metadata: https://zh.wikipedia.org/wiki?curid=7512353